BG
3.7.2023 г.
Официален вестник на Европейския съюз
C 235/61
6.
Шесто основание: нарушение на принципите от решение Di Prospero/Комисия и нарушение на член 27 от Правилника и на принципа на равенство, тъй като обявлението за конкурса не позволява участие и в двата конкурса — за степен AD7 и за степен AD9, като някои кандидати за степен AD9 са били автоматично прехвърлени в списъка за бъдещи назначения за степен AD7. 7.
Седмо основание: нарушение на принципа на равенство между кандидатите и липса на обективност в оценяването, поради липсата на стабилност в състава на конкурсната комисия заради честите промени в него и поради липсата на „shadowing“ (надзор) от страна на председателя.
Жалба, подадена на 12 май 2023 г. — Braunschweiger Versorgungs/EUIPO — B.F. Energy (BF energy) (Дело T-245/23) (2023/C 235/74) Език на жалбата: английски Страни Жалбоподател: Braunschweiger Versorgungs AG & Co. KG (Брауншвайг, Германия) (представител: C. Drzymalla, lawyer) Ответник: Служба на Европейския съюз за интелектуална собственост (EUIPO) Друга страна в производството пред апелативния състав: B.F. Energy Srl (Рим, Италия)
Данни за производството пред EUIPO Заявител на спорната марка: другата страна в производството пред апелативния състав Спорна марка: марка на Европейския съюз „BF energy“ — заявка за регистрация No 18 336 443 Производство пред EUIPO: производство по възражение Обжалвано решение: решение на втори апелативен състав на EUIPO от 17 февруари 2023 г. по преписка R 1646/2022-2
Искания Жалбоподателят моли Общия съд: — да отмени обжалваното решение, — да отхвърли заявката за разглежданата марка, — да осъди EUIPO и другата страна в производството пред апелативния състав да платят разноските, включително направените пред апелативния състав.
Изложени основания — нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета по отношение на степента на внимание на широкия кръг потребители, — нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета по отношение на визуалното, фонетичното и концептуално сходство на знаците, — нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета по отношение на цялостната преценка на вероятността от объркване.